Komuna e Mamushës Data 28.03.2019 Mbledhja e 03 e Komitetit për Komunitete Vendi:Mamushë

**P R O C E S V E R B AL**

Mbledhja e 03 e Komitetit për Komunitete është mbajtur me datë 28.03.2019 në ora 09:30 në zyrën e Kryesuesit të Kuvendit. Mbledhjen e ka udhëhequr Kryesuesja e kuvendit Znj.Albiona Sadiku .

Në mbledhje kanë marrë pjesë 7 anëtarë.

**Albijona Sadiku:**

Të nderuar anëtarë të Komitetit për Komunitete dhe pjesmarrës tjerë mirë se erdhët në mbledhjen e 03 të komitetit për komunitete për vitin 2019.Mund tia fillojmë mbledhjes.

**Rendi i dites:**

1. Shqyrtimi dhe miratimi i procesverbalit të mbledhjes së kaluar;
2. Shqyrtimi dhe miratimi i rendit të ditës;
3. Shqyrtimi dhe miratimi i Rregullores për kushtet, kriteret dhe procedurat e ndarjes së subvencioneve.
4. Marrëveshja e mirëkuptimit me komunën e Prizrenit për asfaltimin e rrugës Mamushë-Smaq
5. Draft rregullorja për menaxhimin e mbeturinave.
6. Raporti i punës së ekzekutivit për vitin 2018
7. Të ndryshme

**1.Shqyrtimi dhe miratimi i procesverbalit të mbledhjes së kaluar;**

**Albijona Sadiku:( Kryesuese e Komitetit)**

A ka dikush diçka me shtu rreth procesverbalit?

**Halim Sadiku:**

Ju përshëndes të gjithëve, sa i përket procesverbalit janë disa mangësi, domethënë qka po flasim të gjitha nuk po përfshihen aty, janë do fjalë edhe gjysmake kapak. Tash ku është defekti kta le ta lypin, unë e di që është İdrizi edhe si fillestar dhe pas ma tepër kujdes, domethënë gjithqka qka flitet le të shënohet, për shkak se nuk ka nevojë mu shkru fjalët gjysmake, ato qka e thotë ni anëtar pa marrë parasysh i cilit komision është duhet mu shkru. Unë po flas për veti, janë do mungesa që un kum fol edhe nuk janë shkru. Me krejt Kryesuest e kuvendit e kemi pas të njëjtën telashe, se duhet me pas ren, edhe kryesuesi i tanishëm edhe kryesuesi i kalum e kanë pasë të njëjtin problem, maj rend, banja tek e fundit me minuta, kohë ka boll, kur po qohen ka 4-5 veta si në zjafet të grave. Tani nuk po dihet se kush qka po thotë. Faleminderit

**Albijona Sadiku:( Kryesuese e Komitetit)**

A ka dikush dıçka me shtu në lidhje me procesverbal i mledhjes së kaluar, nëse jo atëherë votojmë.

-po(7)  
-jo(0)  
-abstenım(0)

**2.Shqyrtimi dhe miratimi i rendit të ditës;**

**Albijona Sadiku:( Kryesuese e Komitetit)**

A ka dikush diqka me shtu në lidhje me rend të ditës nese jo atëherë votojmë për rendin e ditës.

- po (7) -jo(0 ) -abstenim (0)

Me vota unanime u pranua.

**3. Shqyrtimi dhe miratimi i Rregullores për kushtet, kriteret dhe procedurat e ndarjes së subvencioneve.**

A ka dikush diçka me shtu në lidhje me këtë pikë?

**Halim Sadiku:**

Këtë rregullore e kemi prit kaherë, i ka mungu Komunës së Mamushës, kjo është e mirëseardhur, edhe si draft ka kalu besoj që edhe si rregullore kalon.

**Ylber KASTRATİ:**

Unë deshta me shtu diçka nëse mlejohet. İ përshëndes të gjithë, kjo rregullore ka pësuar disa ndryshime të vogla edhe pse realisht unë kum prit prej anëtarëve edhe të këtij komisioni edhe komitetit për politikë dhe financave edhe prej anëtarëve të Asamblesë që me pasë propozime. Realisht ne qëllimisht kemi lon edhe gjona që sësht dasht edhe mu kon kur u bo rregullorja. Ju kum thon edhe në mledhjen e kalume që na presum me pasë propozime prej juve për shkak se nesër nuk dojm me pas vërejtje jo se keni parapa qeto jo ato. Megjithatë kemi pas ndryshime tek subvencionimi i OJQ-ve. Unë kum pas takim edhe Ministrinë e Financave dhe me MAPL-në, dhe është një rekomandim i MF-së i cili më ka ardhë edhe mu edhe kryetarit që ka me pas ndryshime kogja të vogla, un i kum kqyr dje, i kum kqyr sot, tek OJQ-të, jo për personat fizik ska me pas kurrfar ndryshimi, vetëm te OJQ për shkak se janë do kritere, do rregulla që ia ka Minisria e Financave për subvencionim të OJQ-ve. Në qoftëse e parashohim me subvencionu ni OJQ duhet me pas kritere ekzakte për OJQ.

**Abdülhadi Krasniç ( Kryetar i Komunës).**

Qysh mundet mu financu ni OJQ nëse aplikon me marrë fonde, dmth subvencion prej komunës, janë kriteret aty të përcaktume qka kanë me parapa ata ose qka kem me parapa na si Komunë.

**Albijona Sadiku:( Kryesuese e Komitetit)**

A ka dikush diçka me shtu në lidhje me këtë pikë, nëse jo atëherë votojmë për këtë pikë.

-po(7) -jo(0) -abstenim(0)

Me vota unanime lkjo pikë u votua.

**4. Marrëveshja e mirëkuptimit me komunën e Prizrenit për asfaltimin e rrugës Mamushë-Smaq**

**Albijona Sadiku:( Kryesuese e Komitetit)**

A ka dikush diçka me shtu në lidhje me këtë pikë, për më tepër spjegime fjalën ia japim Kryetarit të Komunës Z. Abdülhadi Krasniç.

**Abdülhadi Krasniç ( Kryetar i Komunës).**

Është MAPL-ja është njëra ndër Mininistritë që i përkrah komunat dhe njëra ndër kushtet për me u përkrah nga kjo Ministri duhët dy komuna të kenë marrëveshje mirëkuptimi dhe që Asambletë e dy komunave ti japin Kryetarëve leje për pjesmarrje në projekt. Ne kemi të drejtë me kërku 150,000€ deri 350,000€. Ne kemi menduar që së bashku me komunën e Prizrenit ta ndërtojmë rrugën Smaç- Mamushë, aty është edhe një urë. Sdi a munda me ta spjegu Halim?

**Halim Sadiku:**

Po e kemi kuptu, une desha me shtu diçka, dmth marrëveshja e mirëkuptimit për këtë rrugën Smaç- Mamushë, aty asht edhe ni urë, a do të futet edhe ajo urë.

**Abdülhadi Krasniç ( Kryetar i Komunës).**

Po po, me bo kyqje prej asfalltit në safallt tjetër, domethënë me ura me krejt qka përfshin.

**Halim Sadiku:**

Për shkak se sa i ka rruga e Smaçit ane qaq ia ka edhe e Mamushës kne, kshtu që aty është edhe ura se ju e keni cekë vetëm asfalltin.

**Ylber Kastrati:**

Aty janë krejt qka përfshihet nër asfallt, se ajo ka mu grry, ka mu shtru deri kur të vjen te asfaltimi. Te marrëveshja asht infrastrukturë rrugore, do të thotë që i përfshin të gjitha ato. Të hanën kemi qenë me ni takim me Kryesuesin bash për këtë qështje edhe unë po shpresoj që do të mundet mu kry për shkak se afati është kogja i shkurtër për aplikim, na kemi kërku që me zgjatë afatin te Ministria për aplikim, se është deri me 10 Prill, na kemi lyp të paktën me zgjatë edhe për ni muj, nuk është veq për neve por është në Përgjithësi. Ka lyp komuna e Rahovecit me bo zgjatje, komuna e suharekës, na kemi kërku, përjashtim Malisheva ska   lyp me zgjatë afatin.

**Halim Sadiku:**

Kjo ëhtë e mirëse ardhur.

**Necmedin MORİNA;**

Edhe më herët ka pasur një problem të tillë, Komuna e Prizrenit nuk donin me e dhënë urën, vetëm asfaltimin e lejonte deri te lumi. Sidoqoftë kjo është e mirë edhe për Mamushën edhe për Smaçin hapen rrugë.

**Albiona Sadiku:( Kryesuese e Komitetit)**

Faleminderit nga të gjithë. A ka dikuh diçka me shtu rreth kësaj pike, nëse jo atëherë votojmë për këtë pikë.

-po (7)  
-jo (0)  
-abstenim (0)

Me vota unanime u pranua.

**5.Draft rregullorja për menaxhimin e mbeturinave.**

**Albijona Sadiku:( Kryesuese e Komitetit)**

Ktu e kemi draft rregullorën për mënyrën e mledhjes, ndarjes, përpunimin e mbeturinave. Llojin e numrit dhe mënyrën e shpërndarjes së tyre. Mirëmbajtjen e vendeve ku grumbullohen ato dhe mënyrën e transportimit. Pra e keni të gjithë këtë draft rregullore. Nëse ka dikush diçka me shtu rreth kësaj pike.

**Halim Sadiku:**

Kjo draft rregulloe për menaxhimin e mbeturinave ështe e mirëpritur për komunën e Mamushës. Po edhe diçka se thuja gati e kum lexu nen për neni dhe nuk kum has diçka, domethënë mbeturinat i kanë cekë shumë të lehta, jo kancerogjene, jo me radioaktivitet, nejse radioaktive ma merr menja që nuk ka ama mbeturina kancerogjene ka në Mamushë. Në qoftëse del prej këtu mas 20 metrav ka shumë gjëra kancerogjene, një prej atyre janë shumë shumë prej qative që kryetari i komunës le ta ketë parasysh se mundet me marr ni fond prej bashkimit evropian apo prej qeverisë edhe ato me ndërmarrë hapa sa më urgjente që gjitha qatitë qka janë me sallanitë të azbesit, ajo asht kancerogjenë. Po të ish me ni shtet qekjo qati ma merrë menja se kish mu bo evakuimi i popullatës aq e damshme që asht. Unë jam tu i përcjell do emisione qfarë maskime bojn vetëm ata astronautat asi veshje që kanë, është jashtëzakonisht shumë e damshme. Te na ka jashtëzakonisht shumë, duhet me bo identifikimin, mi qit inspektorët apo naj zyrtarë në teren edhe me prezentu para qeverisë apo para bashkësisë ndërkombëtare që na kemi qet problem edhe me tërhjek fond, ato qati mu hek edhe mu qit me standarde qysh duhet. Edhe i bojm nder atyve po edhe e mbrojmë shëndetin tonë. Faleminderit

**Ylber Kastrati:**

Unë deshta me shtu diçka. Na Halim po flasim për menaxhim të mbeturinav, ajo qështja e sallanitav është qështje tjetër, është jasht ksaj. Në bazë të ligjit për menaxhimin e mbeturinave në nivel Kosove kemi obligim si komunë me pas ni rregullore për menaxhimin e mbeturinave. Mandej në bazë të kësaj regulloreje na duhet qdo vit me i bo Ministrisë së Mjedisit dhe Planifikim Hapësinor raport për menaxhimin por na nuk po mujna mi bo raport për menaxhimin e mbeturinave përderisa skem ni rregullore.

**Necmeddin Morina:**

Kjo qështa e mbeturinave po diskutohet qdo mledhje, ky problem nuk zgjidhet në Mamushë, do të thuash pse? Pa ia përcaktuar qytetarëve një vend ku ti hudhin mbeturinat e ngurta, shembull İS Company vjen dhe i merr mbeturinat një herë në javë, por qka të bëjme më mbeturinat e ngurta. Së pari duhet ti caktojmë qytetarëve një vend për mbeturina të ngurta mandej zgjidhet ky problem. Mamusha nuk ka vend.

**Abdülhadi Krasniç ( Kryetar i Komunës).**

Mund të jap një propozim për këtë, ne kemi shikuar dhe kemi hulumtuar dhe kemi ardhur në përfundim që tokat që janë mbi zjarrfiksa, janë 1 hekter e 80 ari që po dalin në emër të komunës së Mamushës. Ne kemi menduar që kush i prish shtëpitë, betonat, tullat, cimeni etj me i qu aty.

**Halim Sadiku:**

Mbeturinat e ngurta veq se ato tjerat ski drejt se duıhet me bo ni deponi e ka kritere shumë të mdhaja.

**Abdülhadi Krasniç ( Kryetar i Komunës).**

Deponi vetën regjional me bo. Unë edhe në Asmble dashta me kërku prej juve propozim, nashta jo shumë zyrtarisht, në rend të ditës nuk është kjo, por me marr vendimin edhe përkrahjen e juj a me caktu qat vend për shtëpitë që prishen, ose kush i hq prej oborrit gurët ose diqka tjetër të ngurtë me qu atje. Qerpiçi, zalli, betoni, qeremidi etj.

**Halim Sadiku:**

Ti mundesh me propozu në asamble si pikë shtesë edhe muındet me kalu. Kjo është fenomenal.

**Abdülhadi Krasniç ( Kryetar i Komunës).**

Nuk ma merr menja qe dikush mundet me dal kundër kësaj. Veq pak si komunë na duhet me ndërmarrë me bo rrugën e kalueshme deri qaty. Se vitin e kalum i pastrum edhe kamerat për momentin sjan tu funksionu edhe ka nevojë niher mi prek në gjep se pa i prek në gjep nuk ndalen. Po siç e tha edhe Necmeddini me caktu ni vend na përpara që me pas drejtë edhe na mi thon që qe qëtu e ke pas vendin pse i ke gjujt tjetër ku.

**Halim Sadiku:**

Unë e thash edhe më herët kjo është e mirseardhur por na kena edhe probleme me menaxhu edhe të kitnet e pemve, kjo mu ma merr menja që me ni shoqatë bujqësore me stimulu komuna pak ky problem ka me u përfundu. Janë ata mullinjtë që montohen në traktor edhe me bo për kolektiv. Kush don me marr e merr por dikush duhet mu kon përgjegjës për mirëmbajtjen e saj. E qon në fushë edhe të gjitha rremat e pemve i blun. Se me shku qetash në Lum me traktora rrema ka që nuk kalben ata për dy tri vjet, sidomos në ujë. Në qoftëse vjen ni vërshim i lumit katastrof bahet. Kjo bahet shumë lehtë se edhe ni privat o tu e bo. Kjo asht për qështjen e drunjëve, ndërsa për mbeturina të ngurta veq e propozuat Z.Kryetar dhe ai vend është adekuat. Faleminderit.

**Abdülhadi Krasniç ( Kryetar i Komunës).**

Rregullorja ashtu ashtu 1 muj ka mu dok në dispozicion të jujin për me pasë ndonjë propozim për mledhjen tjetër para se mu aprovu.

**Albijona Sadiku:( Kryesuese e Komitetit)**

A keni diçka me shtu, nëse jo atëherë votojmë.

Po( 7)

Jo( 0)

Abstenim( 0)

Me vota unanime u pranua

**6.Raporti i punës së ekzekutivit për vitin 2018**

**Albijona Sadiku:( Kryesuese e Komitetit)**

A keni diçka me shtu rreth kësaj pike?

**Ylber KASTRATİ:**

Para se me nis unë kërkoj falje në emër të komunës për shkak se i gjithë ky material ka qenë tepër voluminoz, është 130 faqe edhe na nuk kemi mujt me ju dërgu në kopje fizike, megjithëse kemi tentu në email adresa që i keni me ju dërgu, a ju kanë arrit të gjithëve nuk e di. Për këto po ju lus edhe 1 herë shënoni email adresat e juja edhe ni herë. E dyta është fundi i Marsit, duheni me bo deklarimin e pasurisë, ju kanë dërgu me emai adresa, kush do që ka email adresa kqyrni se Derja ju ka dërgu.

**Halim Sadiku:**

Kryetar për raport të punës a mundeni me na sqaru diçka?

**Abdülhadi Krasniç ( Kryetar i Komunës).**

Sa i përket raportit të punës në pika të shkrurtëra do të jap disa spjegime. Vitin e kaluar komuna e Mamushës është munduar ti realizojë disa gjëra të caktuara. Por a është bërë gjithqka në rregull nuk mund të them po, si qdo njeri që mund të bëjë gabime edhe ne njerëz jemi dhe mund të bëjmë gabime. Por më e rëndësishmja ndër të gjitha ne vitin e kaluar me përkrahjen e Kuvendit kemi aaritur ta funksionalizojmë QMF-në në 3 ndërrime. Kjo ishte një gjë që gjithë Mamusha e ka pritur. Përveq kësaj nga jashtë kemi marrur disa përkrahje rreth projektit të ujit të pijshëm. Për këtë rajon ndërmarrja publike Hidroregjioni jugor ka zgjatur rrjetin e ujit nga fshati Novakë deri në Mamushë. Uji i pijës afër 400,000 € u kon investimi i hidroregjionit. U kon një fatkeqësi natyrore, pak natyrore ma shumë njerzore që vitin e kaluar dhe me ndihmën e Qeverisë që i kanë lëshuar 400.000€ kemi arritur sado pak ti mbulojmë dëmët e bujqëve. Përveq kësaj MAPL na kanë përkrahur me 90.000 për projektin e ndriqimit. Për projektin e kanalizimit komuna e Mamushës i ka pasë 50.000€ dhe Ministria e Sigurimit Social të Kosovës na kanë lëshuar edhe 40.000 € dhe ky projekt u rrit në 90.000€. Përveq kësaj për restaurimin e objektit të komunës kemi pas 10.000€ buxhet, MAPL na ka përkrahur me 30.000€. Vitin e kaluar ju si kuvend keni marrur vendim që të përcaktoni lokacionin për ndërimin e shtëpisë së kulturës, marrëveshjen ne ua kemi dërguar Ministrisë por pasi që ka qenë fundi i vitit kanë pasur problem në hapjen e tenderit dhe kjo ka mbetur për këtë vit dhe shpresojmë që do të realizohet. Vitin e kaluar, ne Ministrisë së Sigurimit Social ua kemi dorëzuar një listë prej 7 personave në nevojë për ndërtimin e 7 shtëpive në Mamushë. Gjithashtu edhe deputetët e komunitetit jo shumicë kanë ndarë buxhet për këta. Përveq kësaj është edhe Ministria për Komunitete dhe Kthim, Mamusha nga kjo Ministri nuk ka mundur të marrë ndonjë përkrahje të madhe, edhe kësaj Ministrie ua kemi dorëzuar një listë prej 5 personave për ndihmë rreth paketave ushqimore ose ndihme me lëndë djegëse për dimër si drunjë, qymyr etj. Sipas llogaritjeve tona vitin e kaluar buxhetit të komunës në vlerë prej 600,000€ nga jashtë iu janë shtuar edhe 1 milion € buxhet. E dini që problemi më i madhë në Mamushë është uji i pijshëm, mandej kanalizimi. Ujin e pijshëm e kanë lëshuar tani është në fazën e povimit, janë duke i shikuar defektet ku janë. Sipas raportit të Ministrisë së Shëndetësisë ky ujë është i pijshëm por sa na mjafton neve do ta shohim pasi që ta lëshojnë. Suksesi më i madhë i yni është funksionalizimi i QMF-së 24 orë, e dyta është uji i pijshëm e cila nuk është një zgjidhje e përhershme por e përkohshme. Ka qenë edhe qështja e punësimit të 25 -30 punëtorëve vitin e kaluar, në shëndetësi, arsim, komunë. Këtë vit me përkrahjen e deputetëve turk është ndarë edhe një staf prej 9 personave për shëndetësi. Mësimdhënësit të cilët kanë qenë me kontratë në vepër kanë kaluar në lista të rregullta. Edhe mos ta harrojmë ta cekim për vitin 2019 Ministria e Shëndetësisë ka ndarë buxhet në vlerë 400,000€ për ndërtimin e ndërtesës së QKMF-së në Mamushë. Na jemi tu e hartu projektin e ambullantës sipas kërkesës së Ministrisë së shëndetësisë, pak ma të madhe diçka dy tri katëshe.

**Halim Sadiku:**

Kryetar faleminderit shumë. Uji pijes normal ka probleme, ambollanta 24 orë po funksionon po ka probleme. Njëri prej problemeve është që e kan pru ni grue në Mamushë, nashta spo bana i tepërt, ka vdek pa dhanë as ni raport edhe pa e fut në ambollant. Ju ka bo faktikisht egzaminimi i vdekjes ne kerr, qka asht ma interesant kufomën me kerrë e kanë qu në Medvec. Kjo nuk na ka hije neve si Mamushë me bo këto, sepse për humanizëm bajagi e kemi zonin. Te fatkeqësisë natyrore duhet me falendëru qdo qytetar Qeverinë. Te ndriqimi edhe këtu ka probleme, asht ni pjesë e ndriqimit, ni pjesë bajagi e madhe ka mu punu me ndriqim. Për kanalizim mos të flasim, kanalizimi është katastrof, unë nuk e di kur do ta ban mamusha ni projekt edhe nëse e qon 200 metra me qu 200 metra qysh duhet, me bo projekt 100 vjeqar, projekt afatgjatë që ni herë e përgjithmonë me përfundu kjo qështje. Ma e keqja prej krejtve është kur ti si Kryatr komune do ti ndërprejsh darka, dreka zyrtare, udhëtimet jasht vendit me pagesa. Qeto prej teje e kisha kërku që le të shkon qajo pare në favor të qytetarit. Unë kërkoj prej teje që asnjë Drejtor, asnjë zyrtar jashtë vendit qka del me ja ndërpre meditjet, po ashtu edhe me lyp arsye pse me dal jasht vendit. Mos me bo shpenzime pa nevojeç Këto kërkoj prej teje dhe besoj që ke me marrë masa. Faleminderit

**Albijona Sadiku:( Kryesuese e Komitetit)**

A keni diçka me shtu rreth kësaj pike? Nëse jo atëherë votojmë

* Po (7)
* Jo(0)
* Abstenim (0)

Me vota unanime u pranua.

**7.Të ndryshme**

**Albijona Sadiku:( Kryesuese e Komitetit)**

A ka dikush diçka me shtu në të ndryshmet? Sa i përket të ndryshmeve unë desha me shtu diçka. Dje ishte dita e dëshmorëve dhe më erdh shumë keq që ska pas asni ndihmë prej komunës dhe janë detyru vet mi ble senet elementare. Nashta edhe duhet mi jap ma pak rëndësi qysh tha edhe baci Halim ktyre shetitjeve zyrtare që nuk janë aq të rëndësishme dhe mi dhon ma shumë rëndësi atyre që e kanë dhon jetën që na sot me pas këtë liri. Faleminderit.

**Abdülhadi Krasniç ( Kryetar i Komunës).**

Siç e dini ju sivjet ka qenë viti i dytë i organizimit të tubimit përkujtimor nga ana e komunës. A e kemi bo mirë normal që ka nevojë për përmirësime, ama për mu u kon me rëndësi që familjet e dëshmorëve me kuptu diqka që edhe na jemi në dijeni që o luftë o pa luftë njerit i ka shku shpirti, i ka shku gjaki dhe me gjak të atyre, me tryup të atyre u formu republika e Kosovës, masane Komuna e mamushës. Ato shpenzimet që janë bo dje, unë i thash edhe Ganimetes edhe Ajetit kanë mu hek, nëse ka bo dikush prej xhepit të vet. A ka nevojë për përmirësime ka, a ka nevojë për organizime ma të mira ka, uınë dje u emocionova shumë, sidomos ajo vajza jote Halim me poezin që e ka recitu mika kput dy gujt. Neve na dhemb ama ma shumë i dhemb familjarëve. Po shpresojmë që vitin tjetër kemi me bo ni organizim pak të mirë.Komuna për qesi organizime ka pare, edhe nëse ska pare duhet me gjet. Edhe Mamusha pa dallim komuniteti ka kontribu në formimin e Republikës së Kosovës, diksuh me pushkë, dikush me gjak, dikush me jetë, dikush me buk poır ka kontribu. Unë i falendëroj familjet e dëshmorëve për përkrahjen e deritashme për komunën e mmaushës, për kontributin e tyre të dhënë ndaj komunës.

**Halim Sadiku:**

Unë krejt prej këtij organizimi, ka qenë një program pak i gjatë po kjo na jep që të ardhmen me përmirësu kto. Edhe një prej atyre Kryetar për Beajdinin edhe për Mahmutin ala asni hap sësht ndërmarr, dmth ata janë të humbur qe 20 vite edhe si kryetar komune ala skeni marr diqka najherë, naj kërkesë zyrtare me qu në qeveri apo në institucione ma të larta mi kërku ata njerz.

**Ylber KASTRATİ:**

Halim më fal se duna me të ndërpre, unë të paktën jam kon tri herë në takime në komisionin për personat e pagjetur për ata dy, kur ka qenë ish Kryeministër Bajram Kosumi kam qenë dy hërë. Komisioni për personat e pagjetur ia ka shenimetpër këto dy raste.

**Albijona Sadiku:( Kryesuese e Komitetit)**

Të nderuar pjesmarrës nëse nuk keni diçka për të shtuar atëherë mbledhja e sotme ka përfunduar. Faleminderit për pjesëmarrje.

Shënim mbajtësi Kryesuesja e Komitetit për Komunitete İdriz Mazrek Albijona Sadiku

-------------------------- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_